[image: Описание: lav4e]		РЕПУБЛИКА БЪЛГАРИЯ
		Министерство на земеделието и храните
		Областна дирекция “Земеделие” гр. Стара Загора


[bookmark: _GoBack]ЗАПОВЕД
№ РД-04-41-2/02.06.2026 г.
гр. Стара Загора
		

На основание чл. 56, ал. 1 от Административнопроцесуалния кодекс (АПК), във връзка с провеждането на тръжна сесия № 1 на търга с тайно наддаване за отдаване под наем или аренда на свободните земеделски земи от държавния поземлен фонд в област Стара Загора за стопанската 2026/2027 година, открит на основание чл. 47ж, ал. 1 от Правилника за прилагане на Закона за собствеността и ползването на земеделските земи (ППЗСПЗЗ) със заповед № РД-07-41/22.04.2026 г. на директора на Областна дирекция “Земеделие” - гр. Стара Загора и Протокол № РД-04-41-1/01.06.2026 г. на тръжната комисия, назначена с моя заповед № РД-07-29/29.05.2026 г.,

ПРЕКРАТЯВАМ:
Тръжната процедура за провеждане на тръжна сесия № 1 на обявения търг с тайно наддаване за отдаване под наем или аренда на свободните земеделски земи от държавния поземлен фонд в област Стара Загора за стопанската 2026/2027 година, открит на основание чл. 47ж, ал. 1 от ППЗСПЗЗ със Заповед № РД-07-41/22.04.2026 г. на директора на Областна дирекция “Земеделие” гр. Стара Загора.
Мотиви:
В срока до 28.05.2026 г., включително, определен със Заповед № РД-07-41/22.04.2026 г. на директора на Областна дирекция “Земеделие” - гр. Стара Загора, няма постъпили заявления за участие в търга.
Настоящата заповед да се публикува на интернет страницата на Областна дирекция „Земеделие“ –  гр. Стара Загора.
Заповедта подлежи на обжалване в 14-дневен срок от съобщаването ѝ по реда на АПК.

КАМЕН КЪРШИБРАДОВ

Директор на ОД "Земеделие" Стара Загора

